Format: Fotopositiv Dato / Date: 1906 Fotograf / Photographer: Erik Olsen (1835 - 1920) eller Peder O. Aune (1862 - 1931) Sted / Place: Nidarosdomen, Trondheim Eier / Owner Institution: Trondheim byarkiv, The Municipal Archives of Trondheim Arkivreferanse / Archive reference: Tor.H4x.Bxx.F0001 Om de mulige fotografer: AUNE, PEDER O. - Trondhjem 1883 - 1913 m. adr.: Nordre Gade 5 og Kongensgade 12 (1883 - 84), Torvet (ca. 1888 - ), O. Tryggvasonsgd. 14, Jacob Mathesons Gaard (1896 - 1923) (med en avstikker til Søndre Gade 22 b i 1909), Kongensgd. 3, Frimurerlogen (1923 - 1931), Portland Oregon, USA (ca. 1886 - 95) f. på godset Ree i Stjørdalen 13.2.1862 - d. 11.11.1931, sønn av Peder Claresius Aune og Petronelle Struck, g. m. Aagot Dahl (14.1.1878 - 5.3.1958). I lære fra 1878 hos den polskfødte fotografen Huczowski hjemme i Stjørdalen, hvor denne bodde hos hans foreldre. Var så en tid i Sverige. I 1883 startet han sammen med søsteren Karoline forretning i Nordre Gade 5, men flyttet kort etter til Kongensgd. 12. I 1884 reiste han til Amerika og overlot ledelsen av forretningen hjemme til faren og søstrene. Ca. 1886 startet han forretning i Portland, Oregon og averterte i flere år også med både Trondhjem og Portland, Oregon på kartongene. I 1895 overlot han denne forretningen til broren Struck, som tidligere var opptatt i firmaet, og drog til Trondhjem, hvor han igjen selv overtok ledelsen av atelieret. Hadde forskjellige adresser opp igjennom årene, men drev tilslutt forretningen i Kongensgd. 3 fra 1923 til sin død i 1931. Enken fortsatte firmaet til 1932, da det opphørte. Han fotograferte alt i forbindelse med kroningen i 1906 og andre store begivenheter, og var en av Trondhjems ledende fotografer. Div. medaljer og diplomer på utstillinger i utlandet, bl.a. St. Louis, København 1888, Brüssel 1891 og Stockholm 1897. Var en av utstillerne på Bergensutstillingen i 1898, og den eneste utenbys fotografen på den første fotografutstillingen i Christiania i 1900. Endel av hans negativsamling ble tatt vare på av hans enke, og ca. 20.000 filmer og plater ble forært VSB [Videnskapsselskabets Bibliotek], men storparten av platesamlingen ble dessverre kjørt på sjøen. OLSEN, ERIK - Trondhjem 1869 - ca. 1916/17 f. i Meraker 2.5.1835 - d. i Trondhjem 16.10.1920. Arbeidet først på bergskriverkontoret i hjembygden, var så proviantskriver på Røros i 1863. Hadde deretter forskjellige kontoristjobber til han 1.6.1869 overtok Charles Foss's atelier på Bratøren i Trondhjem (Meisterlins Gaard) etter å ha gått i lære hos ham. I 1882 (muligens allerede i 1879) kjøpte han Søndre Gade 6 og flyttet atelieret dit i 1883. Fra 1902 var han i Olaf Trygvesøns Gade 21, og fra 1910 i Schultzgd. 7. Han var Domkirkens faste fotograf fra 1870 til ca. 1916/17. Endel av platene hans ble i 1895 av F. Scarlett laget til lysbilder til bruk for turistreklame, noen av dem ble farvelagt av den engelske kunstmaler Acres i London. Blant disse var noen fra Værdalsulykken. De gikk dessverre tapt på Norwegische Reisebureau i Berlin i 1944. Noen av hans plater ble (antakelig sammen med platene etter Charles Foss) overlatt til Trondhjems Historiske Forening. Platene og protokollene eies nu av Videnskabsselskabet, Museet. På Bergensutstillingen i 1898 stilte han ut "Fotografier, fra Visitkortformat til Legemsstørrelse". Han var formann i Nordenfjeldske Fotografers Forening ca. 1905/06, og ble æresmedlem der i 1913. Ivrig skiløper til langt opp i alderdommen. Hentet fra Bonge, Susanne: Eldre norske fotografer. Fotografer og amatørfotografer i Norge frem til 1920 (Universitetsbiblioteket i Bergen)